কৃষ্ণ ধর

কৃষ্ণ ধর () ( ১ ফেব্রুয়ারি,  ১৯২৮-১২ অক্টোবর ২০২২) বিশ শতকের পাঁচের ও ছয়ের দশকের একজন বিশিষ্ট বাঙালি কবি-সাহিত্যিক, সাংবাদিক,শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট  ২০১৯, পৃষ্ঠা ৫৫,৫৬  ও শিক্ষক।

সংক্ষিপ্ত জীবনী

কৃষ্ণ ধরের জন্ম ১৯২৮ খ্রিস্টাব্দের ১ লা ফেব্রুয়ারি ব্রিটিশ ভারতের অধুনা বাংলাদেশের ময়মনসিংহ জেলার কিশোরগঞ্জের কমলপুর গ্রামে। তিনি কিশোরগঞ্জেরই বাজিতপুর এইচ ই হাই স্কুল থেকে ১৯৪৩ খ্রিস্টাব্দে ম্যাট্রিক, ব্রাহ্মণবাড়িয়ার ফেনী কলেজ থেকে ১৯৪৫ খ্রিস্টাব্দে আই. এ পাশ করে কলকাতায় আসেন। স্কটিশ চার্চ কলেজ থেকে অর্থশাস্ত্রে স্নাতক হন।  ১৯৪৯ খ্রিস্টাব্দে বাংলা সাহিত্যে [কলকাতা বিশ্ববিদ্যালয়] থেকে এম.এ পাশ করেন।
কর্মজীবন

কলকাতার দেশবন্ধু গার্লস কলেজে অধ্যাপনা দিয়ে কর্মজীবন শুরু করেন। কিন্তু ১৯৫২ খ্রিস্টাব্দে কলকাতা হতে প্রকাশিত বাংলা দৈনিক "যুগান্তর" পত্রিকার সহ-সম্পাদক হন। ১৯৯০ খ্রিস্টাব্দ হতে ১৯৯২ খ্রিস্টাব্দ পর্যন্ত তিনি  দৈনিক বসুমতীর সম্পাদক ছিলেন। সাংবাদিকতা বিষয়ে অধ্যাপনা ও করেছেন সুরেন্দ্রনাথ কলেজে,  কলকাতা বিশ্ববিদ্যালয়ে ও ভারতীয় বিদ্যাভবনে। 

সাহিত্যকর্ম

বাংলা সাহিত্য নিয়ে কলকাতা বিশ্ববিদ্যালয়ে স্নাতকোত্তরে পড়াশোনার সময়ই তিনি লেখালেখি শুরু করেন। এম.এ  পাশের আগেই ১৯৪৮ খ্রিস্টাব্দে  তার প্রথম কাব্যগ্রন্থ "অঙ্গীকার" প্রকাশিত হয়। তারপর অধ্যাপনা ও সাংবাদিকতার সাথে সাথে সাহিত্যচর্চা করেছেন সমানভাবে। কবিতার পাশাপাশি কাব্যনাটক, ভ্রমণকাহিনী, সাংবাদিকতার অভিজ্ঞতা নিজের ধারণা রচনাসম্ভারে ঠাঁই হয়েছে। কৃষ্ণ ধরের রচনা সম্পর্কে বিশিষ্ট সাহিত্য সমালোচক শিশির কুমার দাশ মন্তব্য করেছেন -
  তার উল্লেখযোগ্য গ্রন্থগুলির হল-

কবিতা ও কাব্যনাটক -
 'অঙ্গীকার' (১৯৪৮)
 'প্রথম ধরেছে কলি' (১৯৫৬)
 'এ জন্মের নায়ক' (১৯৬১)
 'এক রাত্রির জন্য' (১৯৬৭)

সাহিত্য বিষয়ক -
 'আধুনিক কবিতার উৎস' (১৯৬১)
 'সাহিত্যের সাজঘর' (২০১৫)

ভ্রমণকাহিনী -
 'মস্কো থেকে দেখা' (১৯৭৪)
 'অন্য দেশ অন্য নগর' (১৯৮১)

ইতিহাস -
 'মুক্তিযুদ্ধে বাংলাদেশ' (১৯৭১)
 'ভারতের মুক্তি সংগ্রামে বাঙালি' (১৯৯৭)
 'কলকাতা তিন শতক'(১৯৮৯)

সাংবাদিকতা -

 'সাংবাদিকতার দর্শন: আদর্শ ও বিচ্যুতি' (২০০৩)

সম্মাননা

সাহিত্যচর্চার জন্য কবি কৃষ্ণ ধর বিভিন্ন সময়ে বহু পুরস্কার ও সম্মাননায় ভূষিত হয়েছেন।  ২০০৪ খ্রিস্টাব্দে পশ্চিমবঙ্গ সরকার কবিকে নজরুল পুরস্কার প্রদান করে। 

 তথ্যসূত্র 

বিষয়শ্রেণী:১৯২৮-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি কবি
বিষয়শ্রেণী:বাঙালি সাংবাদিক
বিষয়শ্রেণী:বাঙালি লেখক